บิตวอร์เดน

บิตวอร์เดน () 
เป็นบริการจัดการรหัสผ่านแบบฟรีเมียมและโอเพนซอร์สซึ่งเก็บข้อมูลที่ละเอียดอ่อน เช่นข้อมูลบันทึกเข้าบัญชี โดยเก็บไว้ในที่เก็บข้อมูล/คลังข้อมูลที่เข้ารหัสไว้
มีแอปไคลเอนต์หลากหลายรวมถึง  ส่วนขยายเบราว์เซอร์ แอปมือถือ และส่วนต่อประสานรายคำสั่ง
มีบริการคลาวด์ฟรีที่โฮสต์ในสหรัฐอเมริกาหรือยุโรปโดยสามารถใช้บริการได้ทั่วโลก
มีทางเลือกให้โฮสต์เซิร์ฟเวอร์ได้ด้วยตนเอง

แอปเดสก์ท็อปมีสำหรับวินโดวส์ แมคโอเอส และลินุกซ์
ส่วนขยายเบราว์เซอร์รองรับโครม ไฟร์ฟอกซ์ ซาฟารี เอดจ์ โอเปร่า วีวัลดี อารก์ เบรฟ และทอร์
มีแอปมือถือสำหรับแอนดรอยด์ ไอโอเอส และไอแพดโอเอส
ฟังก์ชันของไคลเอนต์รวมถึงการลงบันทึกเข้าบัญชีแบบสองปัจจัย การลงบันทึกเข้าแบบไร้รหัสผ่าน การปลดล็อกทางชีวมิติ การจัดการพาสคีย์ ตัวสร้างรหัสผ่านแบบสุ่ม เครื่องมือทดสอบความแข็งแกร่งของรหัสผ่าน การกรอกข้อมูลอัตโนมัติสำหรับการลงบันทึกเข้าบัญชี/แบบฟอร์ม/แอป การซิงค์ข้อมูลระหว่างแพลตฟอร์มและอุปกรณ์โดยไม่จำกัด การจัดเก็บรายการโดยไม่จำกัดจำนวน การแชร์ข้อมูลกับบุคคลอื่นที่ไม่ได้ใช้โปรแกรมบิตวอร์เดน และการจัดเก็บข้อมูลประเภทอื่นๆ รวมถึงบัตรเครดิต

 ฟีเจอร์ 
บิตวอร์เดนใช้การเข้ารหัสลับด้วยวิธีซีโร่โนว์เลดจ์ (zero-knowledge) ซึ่งหมายความว่าบริษัทไม่สามารถเปิดดูข้อมูลของผู้ใช้ได้
นี้ทำด้วยการเข้ารหัสข้อมูลในที่เก็บแบบเอนด์ทูเอนด์ (end-to-end) ด้วย AES-CBC 256บิต และใช้ PBKDF2 SHA-256/Argon2id เพื่อสร้างกุญแจเข้ารหัส
โค้ดเบสของและเซิร์ฟเวอร์เปิดเผยเป็นแบบโอเพนซอร์ส
มีการตรวจสอบความปลอดภัยโดยบุคคลที่สามเป็นประจำทุกปี และมีโปรแกรมให้รางวัลเพื่อเปิดเผยช่องโหว่
บิตวอร์เดนทำตามมาตรฐาน HIPAA, GDPR, CCPA, SOC 2, SOC 3 และเฟรมเวิร์กคุ้มครองข้อมูลส่วนตัวบุคคล EU-US และ Swiss-US
บิตวอร์เดนจะซิงค์ข้อมูลผ่านคลาวด์กับเซิร์ฟเวอร์ที่ตั้งอยู่ในสหรัฐอเมริกาหรือสหภาพยุโรป
นอกจากนี้ ผู้ใช้ยังสามารถโฮสต์เซิร์ฟเวอร์ของตนเองได้ด้วย

มีไคลเอนต์เป็นแอปหน้าเว็บ แอปเดสก์ท็อป (สำหรับวินโดวส์ แมคโอเอส และลินุกซ์) ส่วนขยายเบราวเซอร์ (โครม ไฟร์ฟอกซ์ ซาฟารี เอดจ์ โอเปร่า วีวัลดี อารก์ เบรฟ และทอร์) แอปมือถือ (แอนดรอยด์ ไอโอเอส ไอแพดโอเอส และ) 
รองรับภาษาต่างๆ ได้ และภาษาถิ่น แต่ก็ไม่ใช่สำหรับไคลเอนต์ทุกอย่าง

ในที่เก็บข้อมูล ผู้ใช้สามารถบันทึกข้อมูลการเข้าสู่ระบบ คือ ชื่อผู้ใช้กับรหัสผ่าน พาสคีย์ และซี๊ด TOTP, ข้อมูลบัตรเดบิตและเครดิต, ข้อมูลประจำตัว เช่น ข้อมูลบิลและอื่นๆ เกี่ยวกับบุคคล และบันทึกข้อความ
อนึ่ง รายการแต่ละประเภทสามารถมีฟิลด์ที่กำหนดเอง ผู้ใช้ที่สมัครสมาชิกสามารถมีไฟล์แนบโดยขนาดจะขึ้นอยู่กับแพ็กเกจ

บิตวอร์เดนรองรับการนำเข้าข้อมูลจากโปรแกรมจัดการรหัสผ่านมากกว่า 50ตัวรวมถึง LastPass, 1Password และ Keeper
สามารถส่งออกข้อมูลในรูปแบบ JSON, JSON ที่เข้ารหัส และ CSV

เพื่อลงบัญชีเข้าสู่ระบบ นอกจากจะใช้อีเมล รหัสผ่าน และการพิสูจน์ตัวจริงด้วยปัจจัยหลายอย่างแล้ว 
ยังเข้าระบบได้ด้วย SSO หรือโดยไร้รหัสผ่านผ่านการอนุมัติการแจ้งเตือนบนอุปกรณ์มือถือ/เดสก์ทอป หรือผ่านพาสคีย์
เพื่อปลดล็อกแอป สามารถใช้รหัสผ่าน การรับรองตัวตนทางชีวมิติ (เช่น ลายนิ้วมือ ใบหน้า) หรือรหัสพิน

นอกจากการจัดการรหัสผ่าน บิตวอร์เดนยังมีเครื่องมืออื่นๆ เช่น ตัวทดสอบความแข็งแกร่งของรหัสผ่าน, ตัวสร้างรหัสผ่าน/ชื่อผู้ใช้, 
บูรณาการกับบริการที่อยู่อีเมลแฝงหรือบริการส่งต่ออีเมลรวมทั้ง SimpleLogin, AnonAddy, Firefox Relay, Fastmail, Forward Email และ DuckDuckGo 
และลูกเล่นที่เรียกว่า "Send"
ซึ่งช่วยให้สามารถแชร์ข้อความ (เวอร์ชันฟรี) และไฟล์ (เวอร์ชันจ่ายเงิน) ที่เข้ารหัสแบบเอนด์ทูเอนด์กับผู้อื่น
โดยแต่ละรายการจะระบุวันหมดอายุ จำนวนการเข้าถึงสูงสุด และรหัสผ่านตามความต้องการได้

 การตอบรับ 
ในเดือนมกราคม 2021 เมื่อเปรียบเทียบการจัดการรหัสผ่านเป็นครั้งแรก ยูเอสนิวส์แอนด์เวิลด์รีพอร์ต ได้เลือกบิตวอร์เดนเป็น "โปรแกรมจัดการรหัสผ่านที่ดีที่สุด"
ต่อมาในเดือนกุมภาพันธ์ เมื่อคู่แข่งคือ LastPass กำลังลบฟีเจอร์ออกจากเวอร์ชันฟรี 
เว็บไซต์ CNET จึงได้แนะนำบิตวอร์เดนว่าเป็นแอปฟรีซึ่งดีที่สุดเมื่อต้องใช้แอปบนอุปกรณ์หลายตัว
ในขณะที่ Lifehacker แนะนำว่าเป็น "โปรแกรมจัดการรหัสผ่านที่ดีที่สุดสำหรับคนส่วนใหญ่"

นักวิจารณ์ชื่นชมฟีเจอร์ที่มีในเวอร์ชันฟรีของซอฟต์แวร์ และราคาต่ำของเวอร์ชันพรีเมียมเมื่อเทียบกับโปรแกรมจัดการอื่นๆ
ผลิตภัณฑ์นี้ได้จัดเป็น "ตัวเลือกซึ่งคุ้มค่าที่สุด" ในการเปรียบเทียบโปรแกรมจัดการรหัสผ่านของ Wirecutter
การทำให้เกิดผลอย่างปลอดภัยแบบโอเพนซอร์สก็ได้รับคำชมด้วย 

Tom's guide พบว่าฟีเจอร์บางอย่างใช้งานได้ไม่สะดวกเท่าที่ควร
ในขณะที่ PC Magazine วิจารณ์ว่าราคาที่คิดกับองค์กรธุรกิจนั้นสูงเกินไป
ส่วน Mobilesyrup รู้สึกผิดหวังกับกราฟิกที่เรียบง่ายเกินไปของอินเตอร์เฟซผู้ใช้ และรู้สึกว่ายังขาดฟีเจอร์บางอย่างที่พบในผลิตภัณฑ์คู่แข่ง

 ประวัติ 
20162017
บิตวอร์เดนเปิดตัวในเดือนสิงหาคม 2016 ด้วยแอปมือถือสำหรับไอโอเอสและแอนดรอยด์, ส่วนขยายเบราว์เซอร์สำหรับโครมและโอเปร่า และแอปเว็บ 
ต่อมาเดือนกุมภาพันธ์ 2017 จึงเปิดตัวส่วนขยายไฟร์ฟอกซ์
ในเดือนเดียวกัน เบราว์เซอร์เบรฟก็เริ่มรวมส่วนขยายของบิตวอร์เดนเป็นตัวจัดการรหัสผ่านทางเลือก 

ในเดือนกันยายน 2017 บริษัทได้ตั้งโปรแกรมให้รางวัลสำหรับการค้นพบช่องโหว่ ณ HackerOne

2018
ในเดือนมกราคม2018 ส่วนขยายเบราวเซอร์ของบิตวอร์เดนได้เปิดตัวในแกลเลอรีส่วนขยายของซาฟารี

ในเดือนกุมภาพันธ์ 2018 บริษัทเปิดตัวแอปเดสก์ท็อปสำหรับแมคโอเอส ลินุกซ์ และวินโดวส์
เป็นแอปเว็บที่ใช้เฟรมเวิร์กอิเล็กตรอน (Electron) เป็นพื้นฐาน
ต่อมาในเดือนมีนาคม จึงเปิดตัวส่วนขยายเบราว์เซอร์สำหรับเอดจ์ และแอปวินโดวส์ที่ติดตั้งจากไมโครซอฟท์สโตร์

ในเดือนมีนาคม2018 บริษัทถูกวิจารณ์ว่าฝังสคริปต์ของนักพัฒนาที่สามอย่างไม่จำกัดรวมทั้งของ BootstrapCDN, Braintree, Google และ Stripe
สคริปต์ที่ฝังจึงอาจเป็นช่องทางการโจมตีเพื่อเข้าถึงรหัสผ่านของผู้ใช้โดยไม่ได้รับอนุญาต
ต่อมาในเดือนกรกฎาคม 2018 อัปเดต 2.0 ของโปรแกรมจึงไม่ใช้สคริปต์เหล่านี้อีกต่อไป

ในเดือนพฤษภาคม 2018 บริษัทได้เปิดตัวแอปรายคำสั่ง ช่วยให้ผู้ใช้สามารถเขียนสคริปต์โดยใช้ข้อมูลจากที่เก็บไว้ในบิตวอร์เดน 

ในเดือนตุลาคม 2018 Bitwarden ได้ผ่านการประเมินความปลอดภัย การตรวจสอบรหัสต้นทาง (code audit) และการวิเคราะห์การเข้ารหัสลับจากบริษัทตรวจสอบความปลอดภัย Cure53

2020
ในเดือนกรกฎาคม 2020 บิตวอร์เดนได้ผ่านการตรวจสอบความปลอดภัยอีกครั้งจากบริษัทความปลอดภัย Insight Risk Consulting เพื่อประเมินความปลอดภัยของขอบเขตเครือข่าย รวมถึงการทดสอบเจาะระบบและการประเมินช่องโหว่ของบริการเว็บและแอป
ในเดือนสิงหาคม2020 บิตวอร์เดนได้รับการรับรองแบบ System and Organization Controls (SOC) Type 2 และ SOC 3

ในเดือนธันวาคม2020 บิตวอร์เดนประกาศว่าได้ปฏิบัติตามมาตรฐาน HIPAA
นอกเหนือจากการปฏิบัติตามมาตรฐาน GDPR, CCPA และ Privacy Shield ที่ทำอยู่แล้ว

2021
ในเดือนสิงหาคม 2021 บริษัทประกาศว่าการประเมินเครือข่าย (การประเมินความปลอดภัยและการทดสอบเจาะระบบ) สำหรับปี2021 ได้เสร็จสิ้นแล้วโดยบริษัท Insight Risk Consulting

2022
ในเดือนกันยายน 2022 บริษัทประกาศการระดมทุนซีรีส์บีมีมูลค่า  (ประมาณ ) บริษัทลงทุนหลักคือ PSG โดยมี Battery Ventures ซึ่งเป็นนักลงทุนเดิมเข้าร่วมด้วย
เงินทุนจะใช้เร่งพัฒนาผลิตภัณฑ์และขยายบริษัท เพื่อสนับสนุนผู้ใช้และลูกค้าทั่วโลก 

2023
ในเดือนมกราคม 2023 บริษัทประกาศการเข้าซื้อกิจการบริษัทสตาร์ตอัปสวีเดน Passwordless.dev โดยไม่เปิดเผยมูลค่า
Passwordless.dev ให้บริการเป็นโซลูชันโอเพนซอร์สที่ช่วยให้นักพัฒนาซอฟต์แวร์ใช้งานการยืนยันตัวตนแบบไม่ใช้รหัสผ่านได้อย่างง่ายดาย โดยอิงตามมาตรฐานเว็บออเทนและ FIDO2
บริษัทยังได้เปิดตัวบริการซอฟต์แวร์เบต้า 
ที่ทำให้นักพัฒนาสามารถใช้เทคโนโลยีการลงชื่อเข้าใช้ด้วยลักษณะทางชีวมิติในแอปของตน เทคโนโลยีรวมถึง Touch ID (ลายนิ้วมือ), Face ID  และ Windows Hello (ลายนิ้วมือ ใบหน้า และอื่นๆ)

ในเดือนกุมภาพันธ์ บริษัทได้เผยแพร่รายงานการประเมินความปลอดภัยของเครือข่ายและรายงานประเมินความปลอดภัยที่ดำเนินการโดย Cure53 ในเดือนพฤษภาคมและตุลาคม 2022 ตามลำดับ
รายงานแรกเกี่ยวกับการทดสอบการเจาะระบบและการประเมินความปลอดภัยของที่อยู่ไอพี เซิร์ฟเวอร์ และแอปเว็บของบริษัท
รายงานที่สองเกี่ยวกับการทดสอบการเจาะระบบและการตรวจสอบรหัสต้นฉบับของส่วนประกอบซอฟต์แวร์จัดการรหัสผ่านทั้งหมด รวมถึงแอปหลัก, ส่วนขยายเบราว์เซอร์, แอปเดสก์ท็อป, แอปเว็บ และคลังโปรแกรมคือ TypeScript
บล็อกเทคโนโลยี Ghacks รายงานในเรื่องนี้ว่า "ไม่พบปัญหาสำคัญในการตรวจสอบทั้งสองครั้ง
ส่วนปัญหาความปลอดภัยสองข้อที่ Cure53 ให้คะแนนสูงได้ค้นพบเมื่อตรวจสอบรหัสต้นฉบับและทดสอบการเจาะระบบ
ซึ่งบิตวอร์เดนและ HubSpot ซึ่งเป็นบริษัทที่3 ได้แก้ไขอย่างรวดเร็ว
โดยปัญหาอื่นๆ ทั้งหมดได้คะแนนต่ำหรือให้เป็นข้อมูลเท่านั้น"

2024
ในวันที่1 พฤษภาคม บริษัทได้เปิดตัวแอปออเทนทิเคเตอร์ของตนเองคือ
Bitwarden Authenticator

 ดูเพิ่ม 
 โปรแกรมจัดการรหัสผ่าน
 วิทยาการรหัสลับ

 เชิงอรรถและอ้างอิง 

 แหล่งข้อมูลอื่น 

 Bitwarden Password Manager Add-ons for Firefox
 Bitwarden - Chrome Web Store
 Bitwarden - Microsoft Edge Addons
 Bitwarden extension - Opera add-ons
 Installing Bitwarden on Raspberry Pi using Docker
หมวดหมู่:นามานุกรม
หมวดหมู่:ชีวิตส่วนตัว
หมวดหมู่:ซอฟต์แวร์แอปพลิเคชัน
หมวดหมู่:ระบบสารสนเทศ
หมวดหมู่:ซอฟต์แวร์โทรศัพท์มือถือ
หมวดหมู่:ซอฟต์แวร์แอปพลิเคชันเสรี
หมวดหมู่:ซอฟต์แวร์ระบบ
หมวดหมู่:ความมั่นคงของระบบคอมพิวเตอร์
หมวดหมู่:ซอฟต์แวร์ระบบเสรี
หมวดหมู่:ซอฟต์แวร์เข้ารหัส
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนแมคโอเอส
หมวดหมู่:ซอฟต์แวร์บนลินุกซ์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์ในปี พ.ศ. 2559
หมวดหมู่:ซอฟต์แวร์เสรี
หมวดหมู่:ซอฟต์แวร์ที่ใช้สัญญาอนุญาต GPL